ཛམྦྷ་ལ་དཀར་པོའི་ཆུ་སྦྱིན་བཞུགས༔རིན་པོ་ཆེའི་སྣོད་དུ་ཆུ་གཙང་དུག་འདོན་བྱས་པ་བཤམས་ལ༔ མདུན་དུ་ནོར་བདག་ཨཱརྱ་ཛཾ་བྷ་ལ༔ འབྲུག་དཀར་གདན་ལ་དགྱེས་ཆགས་ཚུལ་དུ་བཞུགས༔རིན་ཆེན་སྣོད་དུ་ཨོཾ་ཨཱཿཧཱུྃ་གསུམ་ལས༔ བདུད་རྩིའི་མཆོད་པ་འདོད་ཡོན་སྤྲོ་བ་ཡིས༔ནོར་བདག་ཆེན་པོར་འབུལ་བས་བཞེས་ཤིང་ཚིམ༔ ཐུགས་ཀའི་འོད་ཟེར་རྩེ་ལས་རིན་པོ་ཆེའི༔ཆར་དབབ་བདག་གནས་ཐམས་ཅད་གང་བར་བསམ༔ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཛྙཱ་ན་སམྦྷ་ར་སམྦྷ་ར་ཧཱུྃ༔ རྩ་སྔགས་བཅས་གྲངས་མང་བསྔོ༔ དེ་ཡིས་ཟས་ནོར་འབྱོར་བ་འཕེལ༔ས་མ་ཡ༔ རྒྱ་རྒྱ་རྒྱ༔ ཆོས་དབྱིངས་རྡོ་རྗེས་ཁ་བསྐང་དུ་བྲིས། སརྦ་མངྒ་ལཾ།